CELEX: 62021CN0681
Language: da
Date: 2021-11-11 00:00:00
Title: Sag C-681/21: Anmodning om præjudiciel afgørelse indgivet af Verwaltungsgerichtshof (Østrig) den 11. november 2021 — Versicherungsanstalt öffentlich Bediensteter, Eisenbahnen und Bergbau

21.2.2022   
            
            
               DA
            
            
               Den Europæiske Unions Tidende
            
            
               C 84/25
            
         
      Anmodning om præjudiciel afgørelse indgivet af Verwaltungsgerichtshof (Østrig) den 11. november 2021 — Versicherungsanstalt öffentlich Bediensteter, Eisenbahnen und Bergbau
      (Sag C-681/21)
      (2022/C 84/32)
      Processprog: tysk
      
         Den forelæggende ret
      
      Verwaltungsgerichtshof
      
         Parter i hovedsagen
      
      
         Appellerende myndighed: Versicherungsanstalt öffentlich Bediensteter, Eisenbahnen und Bergbau, repræsenteret ved Finanzprokuratur
      
         Procesdeltager: BB
      
         Præjudicielle spørgsmål
      
      Skal artikel 2, stk. 1, og artikel 6, stk. 1, i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (1) og princippet om retssikkerhed, beskyttelse af velerhvervede rettigheder og EU-rettens effektivitet fortolkes således, at de er til hinder for en national lovgivning — som den i hovedsagen omhandlede — hvorefter en gruppe af tjenestemænd, der tidligere var begunstiget, på grundlag af pensionsreguleringen med tilbagevirkende kraft ikke længere har ret til pensionsbeløb, som de tidligere havde ret til, og som således (fjernelse med tilbagevirkende kraft af den gruppe, der tidligere var begunstiget, ved ligestilling med den gruppe, der tidligere var ugunstigt stillet) medfører, at også den gruppe af tjenestemænd, der tidligere var ugunstigt stillet, på grundlag af pensionsreguleringen ikke (længere) har ret til pensionsbeløb, som de tidligere havde ret til, og som sidstnævnte gruppe ville være blevet tildelt som følge af den forskelsbehandling med hensyn til alder — ved ikke-anvendelse af en national retsforskrift, som strider mod EU-retten, med henblik på ligestilling med den tidligere begunstigede gruppe — som allerede (flere gange) er blevet fastslået af domstolene?
      
         (1)  EFT 2000, L 303, s. 16.